производител износител не е причинявал дъмпинг със своите продукти на пазара на Съюза. Средният дъмпингов марж за останалите три включени в извадката производители износители, изразен като процент от нетната цена франко границата на Съюза преди обмитяване, бе установен на около 60 %.
 3. Развитие на вноса, ако мерките бъдат отменени
 3.1. Предварителна бележка
 (46)
 В хода на изслушването, председателствано от служителя по изслушванията, една от страните заяви, че производителите износители, които не са предмет на мерките и за които в първоначалното разследване беше установено, че извършват дъмпинг, а именно Ningbo Kwung's Home Interior & Gift Co. Ltd. и Qingdao King King Applied Chemistry Co., Ltd, следва да са включени в настоящото разследване за преразглеждане с оглед на изтичане на срока на действие на мерките.
 (47)
 Комисията изпрати известието за започване на преразглеждане на всички заинтересовани страни в първоначалното разследване, включително на производителите износители, за които в първоначалното разследване беше установено, че извършват дъмпинг, но подлежат на нулева ставка на мито, тъй като не са нанасяли вреда на промишлеността на Съюза. Нито един от тези производители износители не представи формуляра за включване в извадката. Поради това те не бяха включени в извадката.
 (48)
 Освен това заинтересованите страни бяха информирани от Комисията относно предложението за извадка от китайски производители износители и поради това имаха възможност да представят своите коментари. Нито една от страните обаче не се отзова и представителността на извадката на китайските производители износители не беше поставена под въпрос. Поради това Комисията е на мнение, че е изразено съгласие относно предложената извадка и че тя е представителна за сектора на свещите в КНР.
 3.2. Производствен капацитет в КНР
 (49)
 Точна информация за производствения капацитет и вътрешното потребление на свещи в КНР в национален мащаб не е обществено достъпна. Никой от разследваните китайски производители износители не беше в състояние да предостави такава информация. В действителност според изпълнителния директор на едно от включените в извадката дружества, заместник-председател на Асоциацията на сектора на свещите в химическата промишленост на Китай, асоциацията не събира информация от своите членове за производството и потреблението в КНР.
 (50)
 В искането за преразглеждане с оглед на изтичане на срока на действие на мерките заявителите твърдят, макар и без да предоставят каквито и да било доказателства в това отношение, че в КНР има неизползван производствен капацитет. Те отбелязват, че свещите са все още пазарна ниша в КНР и че китайският сектор на свещите е предимно експортно ориентиран. Заявителите считат, че неизползваните производствени съоръжения са останали до голяма степен неизползвани и че те лесно могат да бъдат въведени отново в експлоатация, тъй като условията за това се ограничават главно от достъпа до неквалифицирана работна ръка и парафин. На последно място, те подкрепят тези твърдения, като се позовават на заключенията от проучването в петгодишния преглед на САЩ от 2010 г. (6) във връзка с мерките на САЩ по отношение на вноса на свещи от Китай.
 (51)
 Що се отнася до релевантността на предполагаемия китайски неизползван производствен капацитет, проверките на място на включените в извадката дружества показаха, че те са осъществявали дейност при високо